Lohikäärmeen vuosi (elokuva)

Lohikäärmeen vuosi () on Michael Ciminon ohjaama, vuonna 1985 ensi-iltansa saanut rikoselokuva, jonka keskeisissä rooleissa nähdään Mickey Rourke, Ariane Koizumi ja John Lone. Käsikirjoituksen Cimino laati yhdessä Oliver Stonen kanssa Robert Daleyn romaanin pohjalta.

Mickey Rourke esittää elokuvassa Stanley Whitea, omapäistä poliisiupseeria ja Vietnamin veteraania, joka komennetaan New Yorkin Chinatowniin. Hän tekee rikollisuuden kitkemisestä kiinalaiskaupunginosasta missionsa. John Lone esittää Joey Taita, nuorta gangsteria, joka raivaa häikäilemättömästi tietään kohti kiinalaistriadien huippua.

Lohikäärmeen vuoden vastaanotto oli hyvin kaksijakoinen. Se asetettiin ehdolle vuoden 1985 Raspberry-palkinnon saajaksi muun muassa huonoimpana elokuvana. Toisaalta ranskalainen elokuvalehti Cahiers du cinéma nosti sen vuoden kymmenen parhaan elokuvan listalleen.

Lähteet 

Vuoden 1985 yhdysvaltalaiset elokuvat
Yhdysvaltalaiset rikoselokuvat
Michael Ciminon ohjaamat elokuvat
Oliver Stonen käsikirjoittamat elokuvat
Yhdysvaltalaiset romaaneihin perustuvat elokuvat